**Határozat: 248-251**

 **Rendelet: 31**

**Jegyzőkönyv**

**Zalakaros Város Önkormányzata Képviselőtestülete**

**2017. december 06-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2017. december 06-án** 16,38 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Szirtes Balázs képviselők, Szabóné dr. Csányi Marianna jegyző, Torma László aljegyző.

Igazoltan távol van: Magyar Mária képviselő.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Településrendezési eszközök módosítása**
2. **A Zalakaros gyógyhely komplex turisztikai fejlesztése című projekt konzorciumi
 együttműködési megállapodásáról és támogatási szerződéséről döntés**

Novák Ferenc: Javasolja felvételre Egyebek-Elektromos autótöltő helyének meghatározása című napirendet és annak megtárgyalását.

Szavazásra teszi fel az elhangzott napirend felvételére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

**Napirend tárgyalása:**

1. **Településrendezési eszközök módosítása**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horáth Vencel: Ismerteti az összevont bizottság határozatát, amelynek eredményeképpen megnyílik annak a lehetősége, hogy új helyszínen egy új városközpont kerüljön kialakításra kiemelt fejlesztési területként.

**Gazdasági, Városfejlesztési és Turisztikai Bizottság 189/2017. (XII.06.) számú és a Pénzügyi, Városüzemeltetési, Ügyrendi és Humánpolitikai Bizottság 220/2017. (XII.06.) számú határozata:**

A bizottság javasolja a képviselőtestület számára az előterjesztés szerinti határozati és rendeleti javaslat elfogadását.

Novák Ferenc: Szavazásra teszi fel a rendeleti javaslatot.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja 31/2017. (XII.07.) önkormányzati rendeletét a Helyi Építési Szabályzatról szóló 19/2015. (IX.11.) önkormányzati rendelet módosításáról

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 248/2017. (XII.06.) számú határozata:**

Zalakaros Város Önkormányzat Képviselő-testülete a város településszerkezeti tervének elfogadásáról az alábbiak szerint dönt:

1.) E határozat 1. sz. mellékletét képező településszerkezeti terv leírása elfogadásra kerül.

2.) E határozat 2. mellékletét képező 2017. december 6-i dátummal ellátott módosított településszerkezeti terv a mellékletekben jelölt tervezési terület határán belül elfogadásra kerül.

Határidő: azonnal
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető

1. sz. melléklet:

a településszerkezeti terv módosításáról szóló 248/2017. (XII. 06.) számú határozatához

**1.** A 227/2015. (IX.10.) számú határozat 3. mellékletének 1. számú „Szerkezeti terv leírása” című fejezetének 1.1.2. pontjában található vegyes területekről és különleges övezetekről szóló leírások kiegészülnek az alábbiak szerint:

vegyes területek (településközpont és intézményi vegyes területek)

A településközpont vegyes rendeltetés lakó- és egyéb funkciók egy övezetben történő elhelyezését jelenti az OTÉK értelmezése szerint. Településközpont vegyes területként szabályozott a Hegyalja utca és Kapitány köz sarkán lévő 3 telek, melyek közül az egyiken kereskedelmi funkció található. Településközpont vegyes terület található a Zrínyi Miklós utca mindkét oldalán, ahol lakóépületek és néhány intézmény (orvosi rendelő, gyógyszertárak) helyezkedik el, valamint a Gyógyfürdő tér É-i és K-i oldalán.

Intézményi vegyes területként szabályozottak a Napnyugat köz É-i oldalán lévő oktatási intézmények (általános iskola, óvoda), a rendőrség és orvosi rendelő területe, a Zrínyi Miklós utca és a Jegenye sor sarkán lévő tűzoltóság és mentőszolgálat telke, a Gyógyfürdő tér D-i oldalán lévő szálloda épületek és szolgáltató ház telkei, valamint a tértől nyugatra a Termál út nyugati oldalán lévő sportpályák területe.

különleges övezetek (strand terület, sportterület, kemping terület, szakrális terület)

A város üdülőközpontjában a strand, valamint annak DK-i irányú tervezett fejlesztési területei különleges strand terület övezeteként szabályozottak.

A 150/5 hrsz.-ú telek Ny-i oldalán működő kemping területe különleges kemping övezetként szabályozott, mely terület K-i oldalán egy út kialakítása tervezett.

A Szent László téren lévő templom és annak környezete különleges szakrális területként szabályozott.

**2.** A 227/2015. (IX.10.) számú határozat 3. mellékletének 2. számú „Változások (Beavatkozások és ütemezések) című fejezete kiegészül az alábbi 16. ponttal:

16. A 311/1 hrsz.-ú telek ’Ksp’ jelű beépítésre szánt különleges sportterület rendeltetésből ’Vi’ jelű intézményközpont vegyes rendeltetésbe kerül átsorolásra.

**3.** A 227/2015. (IX.10.) számú határozat 3. mellékletének 3. számú „A település területi mérlege” című fejezete módosul az alábbiak szerint:

|  |  |  |
| --- | --- | --- |
| **Zalakaros - Területi mérleg** | területfelhasználás (ha) |  |
|  | meglévő | tervezett | területfelhasználás összesen (ha)  |
| **Beépítésre szánt területek** |
| Lk (Kisvárosias Lakóövezet) | 0,81 | 1,26 | 2,07 |
| Lke (Kervárosias Lakóövezet) | 65,25 | 72,78 | 138,03 |
| Lf (Falusias Lakóövezet) | 9,84 | 45 | 54,84 |
| Vt (Településközpont Vegyes) | 2,16 | 3,54 | 5,7 |
| Vi (Intézményközpont Vegyes) | 3,42 | 3,32 | 6,74 |
| Gksz (Gazdasági,kereskedelmi szolgáltató) | 1,32 | 2,95 | 4,27 |
| Gip (Gazdasági, egyéb ipari) | 3,9 | 16,00 | 19,90 |
| Üü (Üdülőházas Üdülőterület) | 15,49 | 40,16 | 55,65 |
| Kk (Különleges kemping terület) | 0 | 3,21 | 3,21 |
| Kst (Különleges strand terület) | 14,41 | 0 | 14,41 |
| Ksz (Különleges szakrális)  | 0,52 | 0 | 0,52 |
| Ksp (Különleges sportterület) | 5,95 | 22,66 | 28,61 |
|  |  |  |  |
| **Beépítésre nem szánt területek** |
| Köu (Közlekedési terület) | 104,24 | 0 | 104,24 |
| Zk (Zöldterület, közkert) | 1,51 | 1,63 | 3,14 |
| Zp (Zöldterület, közpark) | 5,59 | 3,27 | 8,86 |
| Eg (Gazdasági Erdőterület) | 116,80 | 317,33 | 434,13 |
| Ev (Védelmi Erdőterület) | 25,91 | 6,39 | 32,3 |
| Ek (Közjóléti Erdőterület) | 0 | 4,02 | 4,02 |
| Má (Általános Mezőgazdasági)  | 449,07 | 56,88 | 505,95 |
| Mk (Kertes Mezőgazdasági) | 226,40 | 0 | 226,40 |
| V (Vízgazdálkodási Terület) | 22,41 | 1,14 | 23,55 |
| Tk (Természet közeli terület) | 0 | 7,98 | 7,98 |
| Kt (Különleges- Temető) | 3,14 | 0 | 3,14 |
| Kb-p (Különleges- pincesor) | 0 | 12,54 | 12,54 |
| Kb-sp (Különleges - Sport) | 6,9 | 0 | 6,9 |
| Kb-sze (Különleges- Szennyvíz) | 0 | 16,18 | 16,18 |
|   |   |   |   |
|   |   |   |   |
| Összesen: |   |   | **1723,28** |

**4**. A 227/2015. (IX.10.) számú határozat 3. mellékletének 5. számú „A biológiai aktivitásérték számítási eredménye” című fejezete módosul az alábbiak szerint:

|  |  |
| --- | --- |
| **Zalakaros- Biológiai aktivítás érték számítás, tervezett szerkezeti terv alapján** |  |
| Övezet | meglévő | tervezett | összesen (ha) | érték-mutató | bio.akt. |
| **Beépítésre szánt területek** |
| Lk (Kisvárosias Lakóövezet) | 0,81 | 1,26 | 2,07 | 1,2 | 2,484 |
| Lke (Kervárosias Lakóövezet) | 65,25 | 72,52 | 137,77 | 2,7 | 371,979 |
| Lf (Falusias Lakóövezet) | 9,84 | 45 | 54,84 | 2,4 | 131,616 |
| Vt (Településközpont Vegyes) | 2,16 | 1,21 | 3,37 | 0,5 | 1,685 |
| Vi (Intézményközpont Vegyes) | 3,42 | 3,32 | 6,74 | 0,5 | 3,37 |
| Gksz (Gazdasági, kereskedelmi szolgáltató) | 1,32 | 2,95 | 4,27 | 0,4 | 1,708 |
| Gip (Gazdasági, egyéb ipari) | 3,9 | 14,67 | 18,57 | 0,4 | 7,428 |
| Üü (Üdülőházas Üdülőterület) | 19,15 | 40,16 | 59,31 | 2,7 | 160,137 |
| Kk (Különleges kemping terület) | 0 | 3,21 | 3,21 | 1,5 | 4,815 |
| Kst (Különleges strand terület) | 14,41 | 0 | 14,41 | 1,5 | 21,615 |
| Ksz (Különleges szakrális)  | 0,52 | 0 | 0,52 | 1,5 | 0,78 |
| Ksp (Különleges sportterület) | 5,95 | 22,66 | 28,61 | 3 | 85,83 |
|   |   |   |   |   |   |
| **Beépítésre nem szánt területek** |
| Köu (Közlekedési terület) | 104,24 | 0 | 104,24 | 0,6 | 62,544 |
| Zk (Zöldterület, közkert) | 1,51 | 1,63 | 3,14 | 6 | 18,84 |
| Zp (Zöldterület, közpark) | 5,59 | 3,27 | 8,86 | 6 | 53,16 |
| Eg (Gazdasági Erdőterület) | 118,36 | 318,06 | 436,42 | 9 | 3927,78 |
| Ev (Védelmi Erdőterület) | 25,91 | 6,39 | 32,3 | 9 | 290,7 |
| Má (Általános Mezőgazdasági)  | 452,36 | 55,32 | 507,68 | 3,7 | 1878,416 |
| Mk (Kertes Mezőgazdasági) | 226,66 | 0 | 226,66 | 5 | 1133,3 |
| V (Vízgazdálkodási Terület) | 22,41 | 1,14 | 23,55 | 6 | 141,3 |
| Tk (Természet közeli terület) | 0 | 7,98 | 7,98 | 8 | 63,84 |
| Kb-t (Különleges- Temető) | 3,14 | 0 | 3,14 | 6 | 18,84 |
| Kb-p (Különleges- pincesor) | 0 | 12,54 | 12,54 | 3,2 | 40,128 |
| Kb-sp (Különleges - Sport) | 6,9 | 0 | 6,9 | 6 | 41,4 |
| Kb-sze (Különleges- Szennyvíz) | 0 | 16,18 | 16,18 | 3,2 | 51,776 |
|   |   |   |   |   |   |
|   |   |   |   |   |   |
| Összesen: |   |   | **1723,28** |  | **8515,47** |





1. **A Zalakaros gyógyhely komplex turisztikai fejlesztése című projekt
 konzorciumi együttműködési megállapodásáról és támogatási szerződéséről
 döntés** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 190/2017. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 221/2017. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Ismerteti, hogy papíron még nem kapta meg az önkormányzat a tájékoztatást, de biztos információ áll rendelkezésére arra vonatkozóan, hogy a gyógyhelyfejlesztési pályázatot megnyerte Zalakaros város önkormányzata. Kéri, hogy a képviselőtestület hatalmazza fel a támogatási szerződés, illetve a konzorciumi szerződés megállapodás aláírására továbbá a beruházás bonyolításához szükséges számlanyitás kezdeményezéséhez.

Szavazásra teszi fel a támogatási szerződés, illetve a konzorciumi szerződés megállapodás aláírására vonatkozó javaslatot.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 249/2017. (XII.06.) számú határozata:**

Zalakaros Város Önkormányzata a Magyar Turisztikai Ügynökséggel együtt Konzorciumban (a továbbiakban Konzorcium) a Gazdaságfejlesztési és Innovációs Operatív Program Turisztikailag frekventált térségek integrált termék- és szolgáltatás fejlesztése tárgyú felhívására benyújtott ***Zalakaros gyógyhely komplex turisztikai fejlesztése című projektje*** pozitív elbírálásban részesült, ennek megvalósítása érdekében a Képviselőtestület felhatalmazza a polgármestert a Támogatási szerződés illetve Konzorciumi együttműködési megállapodás és az ezekhez kapcsolódó dokumentumok aláírására.

Határidő: 2017.december 31.

Felelős: Novák Ferenc polgármester

Operatív felelős: Tóth Enikő projektmenedzser

Novák Ferenc: Szavazásra teszi fel a beruházás bonyolításához szükséges számlanyitás kezdeményezését.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 250/2017. (XII.06.) számú határozata:**

Zalakaros Város Önkormányzat Képviselőtestülete az általa benyújtott és kedvező elbírálásban részesült pályázatok pénzügyi bonyolítása érdekében felhatalmazza a polgármestert, hogy a Magyar Államkincstárnál a megnyert pénzösszegek kezelése céljából kezdeményezze pénzforgalmi számla nyitását.

Határidő: 2017.december 31.

Felelős: Novák Ferenc polgármester

Operatív felelős: Tóth Enikő projektmenedzser

1. **Egyebek-Elektromos autótöltő helyének meghatározása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 191/2017. (XII.06.) számú határozata és a Pénzügyi, Városüzemeltetési, Ügyrendi és Humánpolitikai Bizottság 222/2017. (XII.06.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, az e-kerékpártöltő változatlan helyszínen kerüljön kialakításra, de az e-autótöltő a Tourinform irodával szemben lévő parkoló bejáratánál lévő első két parkolóban az É-Ny-i sarkon épüljön ki.

Novák Ferenc: Szavazásra teszi fel a bizottsági javaslatot.

 Képviselőtestület 5 igen szavazattal, 1 ellenszavazattal és tartózkodás nélkül az alábbi határozatot hozta:

**Képviselőtestület 251/2017. (XII.06.) számú határozata:**

1./ Zalakaros Város Önkormányzat Képviselőtestülete hozzájárul, hogy az e-Mobi Elektomobilitás Nonprofit Kft. a Zalakaros, Dísz tér, 261/40 hrsz-ú ingatlanon 2 db elektromos gépjármű töltőberendezést építsen ki, azzal, az e-kerékpártöltő változatlan helyszínen kerüljön kialakításra, de az e-autótöltő a Tourinform irodával szemben lévő parkoló bejáratánál lévő első két parkolóban épüljön ki.

2./ Zalakaros Város Önkormányzat Képviselőtestülete felhatalmazza a polgármestert a tulajdonosi hozzájárulás és az együttműködési megállapodás aláírására.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Novák Ferenc: Mivel több napirend nem volt megköszönte a részvételt és 16,47 órakor bezárta az ülést.

Kmft.

 Novák Ferenc Szabóné dr. Csányi Marianna

 Polgármester Jegyző

 Kötő Attila Szirtes Balázs

 Jkv. hitelesítő Jkv. hitelesítő